
ДО

ОБЩИНСКИ СЪВЕТ

БУРГАС

Д О К Л А Д Н А   З А П И С К А

от Димитър Николов Николов
Кмет на Община Бургас

Относно: Продажба на общинско жилище, настанен по административен ред.
УВАЖАЕМИ ОБЩИНСКИ СЪВЕТНИЦИ,

В Община Бургас е постъпило писмо с вх.№53-00-538/28.11.2018г. от  директора на ОП „Общински имоти“, във връзка с искане вх.№ 94-00-1/418/-/5/25.09.2018г. от Т. Славова, за закупуване на общинско жилище, със застроена площ 66,23 кв.м, ведно с 1,187 % ид.части от общите части на сградата, равняващи се на 14,55 кв.м. и правото на строеж върху общинска земя, с прилежащо избено помещение №2, с площ 5,18 кв.м., в което е настанена съгласно мои Заповеди №№2082/27.07.2018г. и №1976/29.07.2013г. 
 
Описаното жилище е частна общинска собственост съгласно Акт №8689/12.05.2017г. на Община Бургас, отразено с идентификатор 07079.601.12.1.13 по одобрени КККР на гр.Бургас, при съседни самостоятелни обекти в сградата:  на същия етаж - 07079.601.12.1.12 и 07079.601.12.1.14, под обекта: 07079.601.12.1.7 и над обекта: 07079.601.12.1.19.
 Жилищният блок, в който се намира апартамента, е осемнадесeтетажен, построен през 1972г., с конструкция- едроплощен кофраж. 
Пазарната оценка на описания имот, изготвена от лицензиран оценител, член на КНОБ, съгласно изискванията на чл.41, ал.2, във връзка с чл.22, ал.3 от Закона за общинска собственост (ЗОС),  е определена в размер на 82 400 (осемдесет и две хиляди и четиристотин) лева.
Данъчната оценка на апартамента е в размер на 59 522,70 (петдесет и девет хиляди петстотин двадесет и два лв и седемдесет ст.) лева.

Т. Славова и семейството й са настанени в общинското жилище и живеят в него повече от 5 години без прекъсване, заплащат редовно наемната цена и изпълняват всички задължения, произтичащи от сключения договор за наем с Община Бургас, видно от служебна бележка, издадена от ОП “Общински имоти“.
Искането за закупуване на общинското жилище е разгледано от комисия,  назначена с моя  Заповед №692/20.03.2018 г., която е установила, че наемателя Т. Славова отговаря на кумулативно изискуемите условия на чл.37 от Наредбата за условията и реда за установяване на жилищните нужди на граждани, настаняване под наем и продажба на общински жилища НУРУЖНГННПОЖ и видно от взетото по т.3 решение, обективирано в Протокол №11/09.11.2018г., комисията прави предложение за удовлетворяване искането за закупуване на общинското жилище.
Цитираното жилище е включено в Програмата за управление и разпореждане с общинската  собственост на Община Бургас за 2019 г., приета с решение по т.4 от Протокол №53/29.01.2019г. на Общински съвет-Бургас. 
Предвид изложеното и на основание правомощията ми по чл. 60, ал.1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 47, ал. 1, т. 3 и ал. 2 от Закона за общинската собственост, чл. 40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от 09.11.2018г. на комисията по чл.8, ал.1 от цитираната наредба, назначена с моя  Заповед №692/20.03.2018г., което подкрепям изцяло, да вземе следните  

                                  Р  Е  Ш  Е  Н  И  Я:

1. Променя предназначението на общинско жилище, актувано с Акт №8689/12.05.2017г. за частна общинска собственост,  представляващо апартамент, от „жилище за настаняване под наем на граждани с установени жилищни нужди“ в „жилище за продажба“.

2. Да се  продаде на Т. Славова, общинско жилище, със застроена площ 66,23 (шестдесет и шест цяло двадесет и три) кв.м., ведно с 1,187 (едно цяло сто осемдесет и седем) % (процента) идеални части от общите части на сградата, равняващи се на 14,55 (четиринадесет цяло петдесет и пет) кв.м. и правото на строеж върху общинска земя, с прилежащо избено помещение №2 (две), с площ 5,18 (пет цяло и осемнадесет) кв.м., с идентификатор 07079.601.12.1.13 (нула седем нула седем девет точка шест нула едно точка едно две точка едно точка едно три) по одобрената КК на гр.Бургас, при съседни самостоятелни обекти в сградата: на същия етаж - 07079.601.12.1.12 и 07079.601.12.1.14, под обекта: 07079.601.12.1.7 и над обекта: 07079.601.12.1.19, за сумата 82 400 (осемдесет и две хиляди и четиристотин) лева.
Приложения: Писмо с вх.№ 53-00-538/28.11.2018г. от  директора на ОП „Общински имоти“, Искане вх.№ 94-00-1/418/-/5/25.09.2018г., Заповеди №№2082/27.07.2018г.  и  № 1976/29.07.2013г. на  Кмета на  Община Бургас,
Удостоверение за данъчна оценка;  Пазарна оценка на лицензиран оценител; Протокол №11/09.11.2018г. на комисията по чл.8, ал.1 от НУРУЖНГННПОЖ; Акт №8689/12.05.2017г. за частна общинска собственост, Схема № 15-960959/28.12.2018г. от СГКК – гр.Бургас, Служебна бележка от ОП “Общински имоти.
ДИМИТЪР НИКОЛОВ
Кмет на Община Бургас

Съгласували:

Златина Георгиева, директор, дирекция ПНО

Живко Димитров,  директор,  дирекция УОС

инж.Минка Чаушева, началник отдел, дирекция УОС

Катерина Сидерова – Грудова, гл.юрисконсулт в дирекция УОС
Изготвил:Силвия Кемурджиева, гл.спец. в дирекция УОС

